Diari Oficial de la Generalitat Valenciana


Sumari del DOGV 9046, del 23-03-2021 (2021/2814)

Extracte de la Resolució de 2 de març de 2021, del rector de la Universitat Politècnica de Valencia, per la qual es convoquen els VII Premis IIAMA a la millor tesi doctoral i al millor treball acadèmic en Enginyeria de l'Aigua.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9046

Data del DOGV
:   23-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/2814


Data del document
:   02-03-2021

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 2 de març de 2021, del rector de la Universitat Politècnica de Valencia, per la qual es convoquen els VII Premis IIAMA a la millor tesi doctoral i al millor treball acadèmic en Enginyeria de l'Aigua. [2021/2814]  
BDNS(Identif.):553442  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions   
https://www.infosubvenciones.es/bdnstrans/GE/es/convocatoria/553442  
  
Primer. Persones beneficiàries  
Les tesis doctorals i treballs acadèmics (treball final de grau i treball final de màster) que opten a aquests premis s'han d'haver defensat durant els dos darrers cursos acadèmics, 2019-2020 o 2020-2021, en una universitat espanyola, durant el període comprès entre l'1 d'octubre del 2019 i l'últim termini de presentació de sol·licituds.   
Tant les tesis doctorals com els treballs acadèmics (treball de fi de grau o treball de fi de màster) han d'estar relacionats amb alguna de les línies d'investigació de l'IIAMA, les quals es poden consultar en la seua pàgina web (www.iiama.upv.es). En el cas de la tesi doctoral, ha d'haver rebut, a més, una qualificació d'excel·lent cum laude.  
  
  
Segon. Finalitat  
L'objecte d'aquesta convocatòria és premiar la millor tesi doctoral i el millor treball acadèmic d'alumnes d'universitats espanyoles en l'àmbit de l'enginyeria de l'aigua, que destaquen per la qualitat tècnica i/o científica, pel caràcter innovador i per l'impacte positiu en la societat i/o el medi ambient.  
  
Tercer. Bases reguladores  
Disponibles en www.iiama.upv.es  
  
Quart. Import  
En aquesta convocatòria s'atorguen els premis següents:  
- Millor tesi doctoral: 1500 euros.  
- Millor treball acadèmic (TFG o TFM): 1000 euros  
- Accèssit temàtic «Enginyeria de l'Aigua i Canvi Climàtic»: 500 euros  
- Accèssit temàtic «Aigua i ciutat»: 500 euros  
- Accèssit temàtic «Planeta i Objectius de Desenvolupament Sostenible»: 500 euros  
- Accèssit temàtic «Dessalació»: 500 euros  
  
Cinquè. Termini de presentació de sol·licituds  
A partir de l'endemà de la publicació d'aquest extracte en el Diari Oficial de la Generalitat Valenciana, i fins als 20 dies hàbils des de la seua publicació.  
  
  
València, 2 de març de 2021.- El rector: Francisco José Mora Mas.